Source: https://www.software-deals.hu/blog/jogi-szoftvergarancia/
Timestamp: 2020-01-25 19:20:06+00:00

Document:
Annak érdekében, hogy ügyfeleink számára minőségi, másodlagos szoftvereket kínáljunk megvételre, a használt licencek beszerzésénél 3 lépcsős azonosítási folyamatot használunk. Így biztosíthatjuk, hogy minden, amit eladunk, 100% -ban törvényes.
Hogyan működik a 3 lépcsős azonosítási folyamat?
Minden egyes eladásra kínált licencünket ellenőrzi licenc-specialistánk:
1. lépcső: UV-lámpa alatti ellenőrzés és a nyomtatás felülvizsgálata
2. lépcső: Jogi dokumentumok, hivatalos papírok kontrollja (bizonyíték, arra hogy a szoftvert az előző felhasználó valóban letelepítette gépéről)
3. lépcső: Minden licenc újraszkennelése egy újbóli ellenőrzéshez
Milyen jogi garanciákat biztosítunk?
Minden megvásárolt licenc esetében a vevő olyan jogi okmányt szerez be, amelyben a Software Deals jogi nyilatkozot tesz, hogy jogi garanciát vállal arra, hogy a megvásárolt szoftver eredete tiszta és használata legális. Bármilyen probléma merülne fel a megvásárolt szoftverrel kapcsolatosan a Software Deals vállalja a teljes jogi felelősséget az eladott licenc(ek) után. Cégünk stabil, hitelesített beszállítókkal dolgozik, valamint együttműködik más szervezetekkel, intézetekkel, akikkel közös célünk, hogy felderítsük és jelentsük a megfelelő hatóságok felé a hamis szoftverek forgalmazóit.
Mit mond a törvény a használt licencek viszonteladásáról?
A használt licencek értékesítésére vonatkozó egyik legfontosabb ítéletet az Európai Unió Bírósága (CJEU) 2012-ben hozta meg.
A CJEU C-128/11 számú UsedSoft GmbH v Oracle International Corp. ügyben hozott ítélete szerint: „A számítógépi program megalkotója nem tiltakozhat az internetről letöltött programjainak használatát lehetővé tévő „használt” licencek újraeladása ellen. A számítógépi program példányának e licenc szerinti kizárólagos terjesztési jogát az első eladás kimeríti .“
Ez azt jelenti, hogy a "használt" és szükségtelen szoftverlicencek értékesítése törvényes. Ez az ítélet biztonságos és jogi keretet teremtett az egész Európai Unió számára, amely tisztességes és egészséges versenyt biztosít az európai piacon.
Az ítélet továbbá kimondja, hogy:
Az örök szoftverlicenc szabadon forgalmazható. Ha önálló szoftverlicencet vásárol, akkor ugyanolyan feltételek mellett adhatja el.
A gyártó forgalmazási jogai kimerülnek a szoftver első eladásakor. Azok az ügyfelek, akik szabad piacon számítógépes programot vásároltak, jogosultak a vásárolt szoftver használatára.
Még ha a szoftver továbbértékesítését a licencszerződés kifejezetten tiltja, a jogtulajdonos már nem ellenezheti a másolat továbbértékesítését. A licencszerződés az európai jog hatálya alá tartozik, és az európai joggal ellentétes pontok érvénytelenek (ez főként az OEM szoftverre vonatkozik).
Nincs különbség az terjesztési szokások között. A szoftvereket CD / DVD (fizikai licencek) segítségével vagy online (digitális licenszek) lehet terjeszteni. A jogtulajdonos nem követelhet díjazást a szoftverlicenc további értékesítéséből, mivel az első értékesítés során a megfelelő díjazást megkapták.
Olvassa el a CJEU teljes sajtóközleményét
A használt szoftverek jogtörténete
Nézzük meg, melyek voltak a legfontosabb bírósági döntések és az uniós irányelvek, amelyek befolyásolták a piaci helyzetet a használt licencekkel az alábbi infografikában.
„A német szövetségi bíróság ítélete megengedte a OEM verziók és DSP verziók forgalmazását a hozzá tartozó hardver nélkül.“– A Német Szövetségi Bíróság, 2000 július 6.-i I ZR 244/97 számú döntése
„A mű eredeti példányának vagy másolatainak első értékesítése a közösségben a jogosult által, vagy hozzájárulásával,kimeríti a viszonteladás ellenőrzésének jogát a közösségben.“ – Az EU 2001/29/EC számú irányelve
A hamburgi regionális bíróság megerősítette a használt Microsoft szoftverek kereskedelmii törvényességét. Ez vonatkozik az egyedi licencek továbbértékesítésére is a mennyiségi licencszerződésekből.
„ ...a licenc második megszerzője, valamint a licenc minden további megszerzője hivatkozhat a terjesztési jog kimerülésére, ebből következően jogszerű megszerzőknek lehet tekinteni, akiket megillet az utóbbi rendelkezés szerinti többszörözési jog.“ – Az Európai Parlament és Tanács 2009/24/EC számú irányelve
A Svájci kantonális bírósága Zug-ban úgy határozott, hogy az Adobe nem tilthatja meg a program viszonteladását szerzői jog szerint a kezdeti értékesítés után ".Ez meghatározó döntésnek és nagyszerű győzelem a szabad nemzetközi szoftverkereskedelemnek.
„A számítógépi program megalkotója nem tiltakozhat az internetről letöltött programjainak használatát lehetővé tévő „használt” licencek újraeladása ellen.“ - Az Európai Unió Bíróságának C-128/11 számú, UsedSoft GmbH v Oracle International Corp. ügyben hozott döntése.
„Egy számítógépi program korlátlan használati engedéllyel ellátott példányának eredeti megszerzője jogosult e használt példányt és engedélyét egy későbbi vásárlónak eladni“ – Az Európai Unió Bíróságának Case C-166/5 számú, Aleksandrs Ranks and Jurijs Vasievics ügyben hozott döntése
Véleményünk a használt szoftverek újraértékesítéséről
Nézetünk szerint a felesleges licencek viszonteladása lehetővé teszi az emberek számára, hogy jogi szoftvereket vásároljanak sokkal kedvezőbb áron, mint általában. Ráadásul az az licenc, amely gyakorlatilag haszontalan az első vevő számára, még mindig szolgálhat valaki másnak. A folyamat ugyanúgy működik, mint amikor vásárol egy könyvet, elolvassa, majd továbbadja azt valaki másnak. Az eredeti eladónak nincs joga befolyásolni, hogy mi történik a már eladott könyvel a jövőben. A szoftvereknél ugyanúgy működik - miután eltávolította az eredeti tulajdonos számítógépéről, szabadon eladható valaki másnak.
Mit mond a média a használt szoftverről?
„Döntést hozott az Európai Bíróság a hosszú ideje folyó UsedSoft és Oracle közti perben. A per központi kérdése az volt, hogy a csupán letölthető formában létező szoftverek licence továbbértékesíthető-e, vagy csak a fizikai formában (CD-n, DVD-n, memóriakártyán, stb.) értékesített szoftver adható el használat után. A Bíróság úgy találta, hogy a letölthető és fizikai formában létező szoftvereket egyforma elbírálás illeti meg, így a szoftverlicencek a szoftver formátumától függetlenül továbbértékesíthetőek. Az ítélet expliciten megfogalmazza azt is, hogy a szerzői jog tulajdonosa a felhasználói licencfeltételek között nem kötheti ki a licenc továbbadhatóságának tilalmát, az EU-s jog egyszerűen az ilyen kitételeket felülírja. A Bíróság szerint a használt szoftver újraeladásával a készítő nem esik el jogos bevételétől - azt már az első vásárlótól megkapta.“
„Az Európai Bíróság döntése megerősíti a használt szoftverekkel kereskedők által eddig is felkínált lehetőséget: a jogbiztonság az ügyfelek számára teljes mértékben adott, és jelentős költségcsökkentéssel is járhat. A gyártók pedig már nem tilthatják meg ügyfeleinek, hogy eladhassák feleslegessé vált licenceiket.“
“Mindez azt jelenti, hogy az EU törvényei alapján, a szoftvergyártó-cégeknek nincs joguk arra, hogy megakadályozzák a felhasználókat a digitális letöltések továbbárusításában: a szoftvergyártó a termék eladása felett gyakorolt kontrol joga gyakorlatilag érvényét veszíti az első eladás után
Szóval ha Ön letölt egy szoftvert, azt gyakorlatilag tovább árusíthatja - amennyiben a programot előzöleg eltávolította a saját merevlemezéről.”

References: bíróság 
 bíróság 
 Bíróság 
 Bíróság 
 Bíróság 
 Bíróság